SAID verwelkom nuwe taksbaas | Maroela Media
Finansiesminister Tito Mboweni en die nuwe kommissaris van die Suid-Afrikaanse Inkomstediens (SAID) Edward Kieswetter (Foto: Oupa Mokoena/African News Agency/ANA)
Die Suid-Afrikaanse Inkomstediens het Woensdag formeel Edward Kieswetter verwelkom in sy nuwe rol as kommissaris.
Kieswetter het Woensdag met sy pligte begin en vervang die vorige taksbaas Tom Moyane.
Kieswetter is vir 'n periode van vyf jaar aangestel.
"Ons verwelkom Kieswetter en sien uit daarna om die SAID saam met hom te herbou," het die inkomstediens in 'n verklaring gesê.
Hy het tussen 2004 en 2009 as adjunkkommissaris vir die SAID gewerk. Die instansie het gesê hy het, kragtens goeie bestuur en die betrokke beleide, al sy buitebelange en betrokkenheid in verskeie organisasies bekend gemaak.
Hy het reeds met 'n hersiening van sy portefeulje van belange begin en het sy bedanking ingedien as hoof onafhanklike direkteur van Shoprite.
Tito Mboweni, minister van finansies, het Kieswetter alle sukses toegewens en gesê hy wil graag sien hoe die SAID "weer opgebou word as 'n gerespekteerde belastingvorderaar".
Voortvlugtige dokter weer aangekeer danksy publiek
Is dit dieselfde kieswetter waaroor die bohaai was dat hy familie van Trevor Manuel sou wees en dat die toutjies getrek het sodat hy aangestel word in die pos.
Hoop regtig ek kom more by werk en het mail gekry dat daar nou pakket vir bo 55 gaan wees want na 30 jaar plus het ek nou genoeg gehad van sars
Die vloere loop nog vol van al Tom se tjommies
Vreemde regstellende aksie. Al hoe meer moet kleurlinge soos hy en ook Indiërs hoor "sorry no job for you because you are not black enough".